Arena Pantanal
**Cuiabá Esporte Clube** on Brasiilia jalgpalliklubi, mis tegutseb Mato Grosso osariigi pealinnas Cuiabás. See mängib Brasiilia kõrgliigas Campeonato Brasileiro Série A ja Mato Grosso osariigi meistrivõistlustel Campeonato Mato-Grossense.

Klubi asutas 2001. aastal endine jalgpallur Gaúcho, kellest sai ühtlasi Cuiabá meeskonna esimene peatreener. 2003. aastal tuli Cuiabá esimest korda Mato Grosso osariigi meistriks. Mato Grosso osariigi meistriks on Cuiabá tulnud kokku 12 korda. 2015. aastal võitis Cuiabá karikaturniiri Copa Verde. 2015. aasta Copa Verde finaali esimeses mängus oldi kaotatud Remole 1:4, kuid teises mängus alistati Remo 5:1 ning tulid üldskooriga 6:5 karikavõitjaks. Sellega kvalifitseerus Cuiabá 2016. aasta Lõuna-Ameerika klubide karikasarja Copa Sudamericana, mille teises voorus kaotati teisele Brasiilia klubile Chapecoense kahe mängu kokku võttes 2:3. Teist korda osaleti Copa Sudamericanal 2022. aastal, kui oma alagrupis saadi kolmas koht.

2018. aastal tõusis Cuiabá Brasiilia tugevuselt kolmandast liigast esmakordselt Brasiilia esiliigasse. 2020. aastal saadi Brasiilia esiliigas neljas koht, misjärel tõusti esimest korda Brasiilia kõrgliigasse. Cuiabást sai esimene Mato Grosso osariigi klubi Brasiilia kõrgliigast pärast 1986. aastat. 2021. aastal saavutati Brasiilia kõrgliigas 15. koht ja 2022. aastal 16. koht.

Klubi kodustaadion on Arena Pantanal, mis mahutab 44 000 pealtvaatajat. See valmis 2014. aasta maailmameistrivõistlusteks. Cuiabá jagab Arena Pantanali klubiga Mixto.

Cuiabá suurim rivaal Mato Grosso osariigi meistrivõistlustel on Luverdense.

Praegune koosseis
-----------------

*Seisuga 28. mai 2023*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Brasiilia | VV | Walter |
| 2 | Brasiilia | KA | Matheus Alexandre |
| 3 | Brasiilia | KA | Vitão *(laenul Arukost)* |
| 4 | Brasiilia | KA | Marllon |
| 5 | Brasiilia | PK | Filipe Augusto |
| 6 | Brasiilia | KA | Uendel |
| 7 | Brasiilia | RÜ | Jonathan Cafú *(laenul Corinthiansest)* |
| 8 | Brasiilia | PK | Ronald *(laenul Fortalezast)* |
| 9 | Paraguay | RÜ | Isidro Pitta |
| 10 | Uruguay | PK | Pablo Ceppelini |
| 11 | Brasiilia | RÜ | Wellington Silva |
| 14 | Brasiilia | PK | Raniele |
| 16 | Brasiilia | RÜ | Deyverson |
| 17 | Brasiilia | RÜ | Emerson Ramon |

 |  | 

| Nr. |  | Positsioon | Mängija |
| --- | --- | --- | --- |
| 20 | Brasiilia | KA | Rikelme |
| 21 | Brasiilia | VV | João Carlos |
| 25 | Uruguay | PK | Nicolás Quagliata *(laenul PAOK-st)* |
| 26 | Brasiilia | VV | Vinícius Barreta |
| 27 | Brasiilia | PK | Denilson |
| 30 | Brasiilia | KA | João Maranini |
| 33 | Brasiilia | KA | Alan Empereur |
| 34 | Brasiilia | KA | Allyson |
| 54 | Brasiilia | KA | Ricardo Cerqueira |
| 88 | Brasiilia | PK | Fernando Sobral |
| 94 | Brasiilia | KA | Patric Calmon |
| 98 | Brasiilia | KA | Mateusinho |
| 99 | Brasiilia | RÜ | Iury Castilho |

 |

Saavutused
----------

* Campeonato Mato-Grossense:
	+ **Võitja** (12): 2003, 2004, 2011, 2013, 2014, 2015, 2017, 2018, 2019, 2021, 2022, 2023
* Copa Verde:
	+ **Võitja** (2): 2015, 2019
* Copa FMF:
	+ **Võitja** (2): 2010, 2016

Viited
------

1. ↑  "Cuiabá será 1º time do Mato Grosso a jogar a Série A do Brasileiro desde 1986" (Brasiilia portugali). CNN Brazil. 22. jaanuar 2021. Vaadatud 22. aprillil 2021.
2. ↑  "Elenco" (Brasiilia portugali). Cuiabá EC. Vaadatud 3. juulil 2021.

Välislingid
-----------

* Ametlik koduleht

| * v
* r
Campeonato Brasileiro Série A klubid 2023 |
| --- |
| 
América Mineiro • Athletico Paranaense • Atlético Mineiro • Bahia • Botafogo • Corinthians • Coritiba • Cruzeiro • Cuiabá • Flamengo • Fluminense • Fortaleza • Goiás • Grêmio • Internacional • Palmeiras • Red Bull Bragantino • Santos • São Paulo • Vasco da Gama |  |